

**TRAKŲ RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL PREVENCINIŲ PRIEMONIŲ ĮGYVENDINIMO, KURIOMIS SIEKIAMA IŠVENGTI MEDŽIOJAMŲJŲ GYVŪNŲ DAROMOS ŽALOS TRAKŲ RAJONO SAVIVALDYBĖJE, FINANSINĖS PARAMOS TEIKIMO TVARKOS APRAŠO PATVIRTINIMO**

2023 m. gegužės 29 d. Nr. P2E-379

Trakai

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Lietuvos Respublikos medžioklės įstatymo 6 straipsnio 3 dalimi ir Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio 1 dalies 3 punktu, t v i r t i n u Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos Trakų rajono savivaldybėje, finansinės paramos teikimo tvarkos aprašą (pridedama).

Administracijos direktorė Dovilė Daudaitė

Parengė

Žemės ūkio administravimo skyriaus vedėjas

Arūnas Dzigas

PATVIRTINTA

Trakų rajono savivaldybės

administracijos direktoriaus

2023 m. gegužės 29 d. įsakymu Nr. P2E-379

**PREVENCINIŲ PRIEMONIŲ ĮGYVENDINIMO, KURIOMIS SIEKIAMA IŠVENGTI MEDŽIOJAMŲJŲ GYVŪNŲ DAROMOS ŽALOS TRAKŲ RAJONO SAVIVALDYBĖJE, FINANSINĖS PARAMOS TEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos (toliau – Prevencinės priemonės) Trakų rajono savivaldybėje, finansinės paramos teikimo tvarkos aprašas (toliau – Aprašas) nustato  finansinės paramos teikimo tvarką Prevencinių priemonių įgyvendinimui.

2. Paraiška– fizinio, juridinio asmens ar bendras (kooperavimosi atveju) užpildytas prašymas, kuriame prašoma finansiškai remti planuojamas diegti Prevencines priemones, kuriomis siekiama išvengti medžiojamųjų gyvūnų daromos žalos (toliau – Paraiška) (1 priedas).

3. Pareiškėjas – žemės sklypo, kuriame medžioklė nėra uždrausta, savininkas, valdytojas arba naudotojas (medžiotojų būreliai nėra žemės sklypų savininkai, valdytojai arba naudotojai, todėl finansinė parama jiems negali būti skiriama), kuris teikia paraišką diegti Prevencines priemones.

4. Šios Aprašo nuostatos netaikomos medžiojamųjų gyvūnų padarytai žalai atlyginti.

**II SKYRIUS**

**FINANSAVIMO OBJEKTAS**

5. Finansiškai remiamos šios žemės sklypų, kuriuose neuždrausta medžioklė, savininkų, valdytojų ir naudotojų įgyvendinamos priemonės:

5.1.repelentų pirkimas;

5.2. želdinių ir žėlinių apdorojimo repelentais darbai;

5.3. aptvėrimo tvoromis, apsauginėmis juostomis iki 0,5 ha ploto darbai ir šiems darbams atlikti reikalingų medžiagų pirkimas;

5.4. medelių individualių apsaugos priemonių pirkimas ir jų įrengimas;

5.5. laukinių gyvūnų natūralias mitybos sąlygas gerinančių želdinių (miškinės kriaušės ir miškinė obels) pirkimas ir įveisimas;

5.6. specialieji miško kirtimai, kurių tikslas – papildomas elninių žvėrių maitinimas žiemą;

5.7. papildomo elninių žvėrių šėrimo miško kirtimo atliekomis darbai;

5.8. miško aikščių šienavimas, kuriuo siekiama miško aikštes išlaikyti patraukliomis elninių žvėrių mitybos vietomis, ir nupjautos augalijos krovimas į krūvas;

5.9. laižomosios druskos pirkimas ir laižyklų įrengimas;

5.10. bebraviečių ardymo darbai;

5.11. vilkų ūkiniams gyvūnams daromos žalos prevencijos priemonių įsigijimas ir įrengimas (specialios tvoros, elektriniai piemenys ir pan.).

5.12. Kitos priemonės, kurios atitinka Lietuvos Respublikos savivaldybių aplinkos apsaugos rėmimo specialiosios programos įstatymo ir kitų teisės aktų, kuriais yra nustatytos savivaldybių funkcijos aplinkosaugos srityje, ir kurias galima priskirti šiame skyriuje nurodytoms priemonių grupėms.

**III SKYRIUS**

**LĖŠŲ ŠALTINIAI IR JŲ NAUDOJIMO TVARKA**

6. Lėšos medžiojamųjų gyvūnų daromos žalos Prevencinėms priemonėms finansuoti planuojamos ir naudojamos iš Savivaldybės aplinkos apsaugos rėmimo specialiosios programos (toliau – Specialioji programa).

7. Specialiosios programos lėšas, kuriomis finansuojamos Prevencinės priemonės, sudaro medžioklės plotų naudotojų mokesčiai, mokami įstatymų nustatytomis proporcijomis (50 procentų mokamo mokesčio) ir Lietuvos Respublikos mokesčių už valstybinius gamtos išteklius įstatymu nustatyta tvarka.

8. Specialiosios programos lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.

9. Einamaisiais metais, ne vėliau kaip iki gegužės 31 d., Trakų rajono savivaldybės administracija (toliau – Savivaldybės administracija) Trakų rajono savivaldybės interneto svetainėje www.trakai.lt paskelbia kvietimą teikti Paraiškas.

10. Paraiškas vertina Savivaldybės administracijos direktoriaus įsakymu sudaryta Medžiojamųjų gyvūnų daromos žalos prevencinių priemonių diegimui Trakų rajono savivaldybėje finansinės paramos paskirstymo komisija (toliau – Komisija). Komisijos sprendimai įforminami posėdžio protokolu.

11. Komisija nustačiusi, kad Paraišką užpildytą netinkamai gali kreiptis į Pareiškėją dėl Paraiškos patikslinimo.

12. Netinkamai užpildyta ir nepatikslinta Paraiška toliau nevertinama.

13. Paraiškos įvertinamos iki einamųjų metų liepos 31 d. Po Paraiškų įvertinimo Komisija informuoja Pareiškėjus apie Paraiškos vertinimo rezultatus.

14. Jeigu Paraiškose nurodomos lėšos, reikalingos Prevencijos priemonėms įgyvendinti, viršija Specialiosios programos konkrečiais metais Prevencijos priemonėms įgyvendinti planuotas tikslines lėšas, tai finansavimas skiriamas šiems Pareiškėjams pagal žemiau nurodytą prioriteto tvarką:

14.1. Pareiškėjams, kuriems buvo nustatyta medžiojamųjų gyvūnų padaryta žala. Informacija tikrinama pagal Trakų rajono savivaldybės administracijos direktoriaus įsakymu patvirtintos Medžiojamųjų gyvūnų padarytai žalai žemės ūkio pasėliams, ūkiniams gyvūnams, miškui ir hidrotechnikos įrenginiams nuostolių įvertinimo komisijos turimą dokumentaciją (vertinami paskutinių trejų metų duomenys). Jeigu tokių asmenų daug - laikomasi pirmenybės principo pagal tai, kuriam asmeniui padaryta didžiausia žala;

14.2. Pareiškėjams, kurie buvo teikę Paraišką praėjusiais metais, tačiau jiems dėl lėšų trūkumo nebuvo skirta finansinė parama;

14.3. Pareiškėjams, kurie anksčiau nebuvo gavę finansinės paramos Prevencinėms priemonėms įgyvendinti;

14.4. Jei Paraiškų vertinimui nėra galimybės pritaikyti nurodytų prioritetų, tai skiriamas dalinis finansavimas, kuris paskirstomos proporcingai turimoms lėšoms.

15. Lėšos Prevencinių priemonių diegimui kompensuoti skiriamos Administracijos direktoriaus įsakymu, atsižvelgiant į Komisijos siūlymą ir neviršijant Specialiojoje programoje medžiojamųjų gyvūnų daromos žalos Prevencinėms priemonėms numatytų lėšų. Su Pareiškėjais, po Administracijos direktoriaus įsakymo priėmimo, sudaroma biudžeto lėšų panaudojimo sutartis.

16. Finansinė parama Pareiškėjui teikiama kompensavimo principu, t. y. Prevencinių priemonių įdiegimo išlaidos kompensuojamos tiktai Pareiškėjo lėšomis įvykdžius Paraiškoje numatytus darbus, paslaugas ar įsigijus prekes.

17. Pareiškėjai, įdiegę Prevencines priemones, ne vėliau kaip iki einamųjų metų lapkričio 1 d., Savivaldybės administracijai pateikia Prevencinių priemonių įdiegimą įrodančius dokumentus (paslaugų ir darbų sutartis, prekių, medžiagų įsigijimo dokumentus ir kt.) ir atliktų darbų aktą (2 priedas).

18. Prevencinių priemonių įdiegimo atliktų darbų aktai turi būti suderinti su seniūnijos, kurioje įdiegtos Prevencinės priemonės, seniūnu.

19. Komisija įvertina Pareiškėjų pateikus dokumentus ir atliktų darbų aktus ir pateikia Apskaitos skyriui reikiamą informaciją dėl finansinės paramos išmokėjimo.

20. Finansinė kompensacija neskiriama, jeigu Prevencinė priemonė neįgyvendinta, įgyvendinta netinkamai ir/arba nepateikti Prevencinių priemonių įdiegimą įrodantys dokumentai arba pateikti dokumentai yra netinkami. Neskyrus finansinės kompensacijos, Pareiškėjams raštu pateikiamas argumentuotas paaiškinimas.

21. Kompensuojama ne daugiau kaip 50 procentų patirtų išlaidų. Maksimali galima Prevencinių priemonių išlaidų kompensavimo suma yra 10000 eurų.

22. Finansinė parama gali būti skiriama Prevencinėms priemonėms įgyvendinti tik miško žemės ir žemės ūkio paskirties sklypuose.

23. Komisija taip pat sprendžia ir visus kitus klausimus, susijusius su Prevencinių priemonių įgyvendinimu ir lėšų paskirstymu.

**IV SKYRIUS**

**PARAIŠKOS TEIKIMO TVARKA**

24. Žemės sklypų, kuriuose medžioklė neuždrausta, valdytojai, savininkai ir naudotojai Paraiškas planuojamų įgyvendinti Prevencinių priemonių išlaidoms kompensuoti teikia Savivaldybės administracijai einamaisiais metais nuo Savivaldybės administracijos paskelbto kvietimo teikti Paraiškas iki birželio 30 d (imtinai). Vėliau pateiktos Paraiškos nesvarstomos.

25. Paraiškas galima teikti Savivaldybės administracijai elektroniniu paštu info@trakai.lt (skenuotas su fiziniu parašu arba pasirašytas mobiliu parašu) arba pristatyti popierinį variantą į Savivaldybės administracijos Dokumentų valdymo skyrių (Vytauto g. 33, LT-21106 Trakai, 100 kabinetas).

26. Pareiškėjas Paraiškoje nurodo numatomų vykdyti Prevencinių priemonių pavadinimą, įgyvendinimo vietą (adresą, žemės sklypo unikalų Nr.), numatomų atlikti darbų, planuojamų įsigyti medžiagų/prekių pavadinimus, kiekius, kainas bei bendrą prašomą finansinės paramos sumą, planuojamą Prevencinės priemonės įvykdymo terminą.

27. Pareiškėjas prie Paraiškos pateikia šiuos dokumentus:

27.1. žemės sklypo planą (-us) ar schemą, kurioje pažymėta planuojamos Prevencinės priemonės įgyvendinimo vieta;

27.2. numatomų atlikti darbų, planuojamų įsigyti medžiagų/prekių sąmatą, kuri turi būti pagrįsta komerciniais pasiūlymais ir/ar pridėtos prekių nuorodos (su kainomis) iš elektroninių parduotuvių;

27.3. žemės sklypo nuosavybę, valdymo ar naudojimo teisę patvirtinančius dokumentus;

27.4. sklypo bendrasavininkių (jei yra) sutikimą dėl Prevencinės priemonės įgyvendinimo;

27.5. kitus dokumentus (jei yra).

28. Vienas Pareiškėjas einamaisiais metais gali teikti vieną Paraišką.

29. Pareiškėjas pateikdamas Paraišką užtikrina, kad Paraiškoje numatytos išlaidos nebuvo, nėra ir nebus finansuojamos iš Europos Sąjungos fondų ar kitų viešųjų lėšų.

Prevencinių priemonių įgyvendinimo, kuriomis

siekiama išvengti medžiojamųjų gyvūnų

daromos žalos, Trakų rajono savivaldybėje

finansinės paramos teikimo tvarkos aprašo

1 priedas

**TRAKŲ RAJONO SAVIVALDYBĖS ADMINISTRACIJAI**

**PARAIŠKA**

**DĖL PREVENCINIŲ PRIEMONIŲ ĮGYVENDINIMO, KURIOMIS SIEKIAMA IŠVENGTI MEDŽIOJAMŲJŲ GYVŪNŲ DAROMOS ŽALOS TRAKŲ RAJONO SAVIVALDYBĖJE, FINANSINĖS PARAMOS TEIKIMO**

**20............ METAIS**

\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žemės sklypo savininko, valdytojo, naudotojo fizinio asmens vardas, pavardė/ juridinio asmens pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas, el. paštas)

20....... metais planuoju įgyvendinti šias Prevencines priemones, kuriomis siekiama išvengti medžiojamųjų gyvūnų daromos žalos:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Prevencinės priemonės pavadinimas | Prevencinės priemonės įgyvendinimo vieta (adresas, žemės sklypo unikalus Nr.) | Numatomų atlikti darbų, planuojamų įsigyti medžiagų/prekių pavadinimas | Mato  vienetas | Kiekis | Viso kiekio kaina (Eur su PVM) | Bendra prašoma finansinės paramos suma, Eur | Prevencinės priemonės įvykdymo terminas |
|  |  |  |  |  |  |  |  |  |
|  |  |  |  |  |  |  |  |

Prie Paraiškos pateikiu šiuos dokumentus:

1. žemės sklypo planą (-us) ar schemą, kurioje pažymėta planuojamos Prevencinės priemonės įgyvendinimo vieta;

2. numatomų atlikti darbų, planuojamų įsigyti medžiagų/prekių pagrįsta sąmata;

3. žemės sklypo nuosavybę, valdymo ar naudojimo teisę patvirtinančius dokumentus;

4. sklypo bendrasavininkių (jei yra) sutikimą dėl Prevencinės priemonės įgyvendinimo;

5. Kitus dokumentus: (nurodoma) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Pareiškėjo vardas pavardė/

juridinio asmens pavadinimas) (parašas)

Prevencinių priemonių įgyvendinimo, kuriomis

siekiama išvengti medžiojamųjų gyvūnų

daromos žalos, Trakų rajono savivaldybėje

finansinės paramos teikimo tvarkos aprašo

2 priedas

**PREVENCINIŲ PRIEMONIŲ ĮGYVENDINIMO, KURIOMIS SIEKIAMA IŠVENGTI MEDŽIOJAMŲJŲ GYVŪNŲ DAROMOS ŽALOS**

**TRAKŲ RAJONO SAVIVALDYBĖJE, ATLIKTŲ DARBŲ AKTAS**

**\_\_\_\_\_\_\_\_\_\_\_\_\_\_\_\_\_**

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žemės sklypo savininko, valdytojo, naudotojo fizinio asmens vardas, pavardė/ juridinio asmens pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas, el. paštas)

20....... metais įgyvendinau šias Prevencines priemones, kuriomis siekiama išvengti medžiojamųjų gyvūnų daromos žalos:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Prevencinės priemonės pavadinimas | Prevencinės priemonės įgyvendinimo vieta (adresas, žemės sklypo unikalus Nr.) | Atliktų darbų, įsigytų medžiagų/prekių pavadinimas | Mato  vienetas | Kiekis | Viso kiekio kaina (Eur su PVM) | Bendra prašoma finansinės kompensacijos suma, Eur |
|  |  |  |  |  |  |  |  |
|  |  |  |  |  |  |  |

Prie atliktų darbų akto pateikiu šiuos Prevencinių priemonių įdiegimą įrodančius dokumentus *(paslaugų ir darbų sutartis, prekių, medžiagų įsigijimo dokumentus ir kt.)*

1. \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(rekvizitai paramai pervesti – banko pavadinimas, sąskaitos Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seniūnijos, kurioje diegiamos Prevencinės priemonės, seniūno patvirtinimas, kad Prevencinė priemonė įgyvendinta *(seniūnijos pavadinimas, seniūno vardas, pavardė, parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Pareiškėjo vardas pavardė/

juridinio asmens pavadinimas) (parašas)